
Pirkimo sąlygų 2 priedas
2027 M. SAVIVALDYBIŲ TARYBŲ IR MERŲ RINKIMŲ VIEŠINIMO KAMPANIJOS PASLAUGŲ PIRKIMO TECHNINĖ SPECIFIKACIJA

I. BENDRIEJI REIKALAVIMAI VISOMS KETURIOMS PIRKIMO DALIMS
1. 2027 m. savivaldybių tarybų ir merų rinkimų viešinimo kampanijos paslaugos turi būti pradėtos teikti 2027 metais, likus ne mažiau kaip dviem savaitėms iki paskelbtos rinkimų dienos. Numatoma, kad rinkimai galėtų vykti 2027 m. vasario-kovo mėnesiais. Jei vyks pakartotinas balsavimas, atitinkamose savivaldybėse gali būti užsakomos paslaugos likus vienai savaitei iki pakartotinio balsavimo dienos. 
2. Lietuvos Respublikos vyriausioji rinkimų komisija (toliau – Perkančioji organizacija) reklamos paslaugoms teikti reikalingą turinį tiekėjui perduoda pagal suderintą grafiką.
3. Tiekėjas privalo pateikti suteiktų reklamos paslaugų parodymų ataskaitą su nuotraukomis.

[bookmark: _Hlk230090137]II. PIRMOJI PIRKIMO DALIS
[bookmark: _Hlk122531736]REKLAMOS KAMPANIJOS MIESTŲ REKLAMINĖSE KOLONOSE PASLAUGOS

4. [bookmark: _Hlk230089510]Perkančioji organizacija perka 2027 m. savivaldybių tarybų ir merų rinkimų viešinimo kampanijos didžiųjų miestų reklaminėse kolonose paslaugas. 
5. Šių paslaugų apimtis: reklama Vilniaus, Kauno ir Klaipėdos miestų reklaminėse kolonose. Reklamos reklaminėse kolonose kiekis:
5.1. Vilniaus mieste – ne mažiau kaip 15 kolonų (viena kolona – 1 plakatas);
5.2. Kauno mieste – ne mažiau kaip 5 kolonos (viena kolona – 1 plakatas);
5.3. Klaipėdos mieste – ne mažiau kaip 5 kolonos (viena kolona – 1 plakatas).
6. [bookmark: _Hlk230090113]Plakato talpinimo vieta reklaminėje kolonoje derinama su Perkančiąja organizacija.
7. Spaudinius, reikalingus reklamos sklaidai reklaminėse kolonose, Tiekėjui pateikia Perkančioji organizacija.
III. ANTROJI PIRKIMO DALIS
REKLAMOS KAMPANIJOS VILNIAUS MIESTO INTERAKTYVIUOSE SKAITMENINIUOSE EKRANUOSE PASLAUGOS

8. Perkančioji organizacija perka 2027 m. savivaldybių tarybų ir merų rinkimų viešinimo kampanijos Vilniaus miesto interaktyviuose skaitmeniniuose ekranuose paslaugas.
9. Šių paslaugų apimtis: reklama Vilniaus miesto interaktyviuose skaitmeniniuose ekranuose.
10. Reklamos interaktyviuose skaitmeniniuose ekranuose kiekis:
10.1. Vilniaus miesto centrą apimančiame ekranų tinkle (ne mažiau kaip 25 ekranai, pasiekiantys ne mažiau kaip 1 mln. žmonių srautą per savaitę) – interaktyvių elektroninių plakatų (statinės skaitmeninės reklamos) iki 10 s. rodymas ne rečiau kaip kas 2 minutes. Vilniaus centrui priskirtini Senamiestis, Naujamiestis, Šnipiškės ir Žvėrynas;
10.2. Vilniaus miesto svarbiausius taškus apimančiame ekranų tinkle (ne mažiau kaip 15 ekranų, pasiekiantys ne mažiau kaip 1 mln. žmonių srautą per savaitę) – interaktyvių elektroninių plakatų iki 10 s. rodymas ne rečiau kaip kas 2 minutes.
11. Interaktyvius elektroninius plakatus tiekėjui pateikia Perkančioji organizacija.
12. Interaktyvių skaitmeninių ekranų vietos ir jų veikimo laikas suderinamas su Perkančiąja organizacija.
IV. TREČIOJI PIRKIMO DALIS
REKLAMOS TRANSLIAVIMO LAUKO EKRANUOSE PASLAUGOS
13. Perkančioji organizacija perka kintamo vaizdo reklamos transliavimo lauko ekranuose paslaugas: 
13.1. reklama Vilniuje ne mažiau kaip 5 ekranuose;
13.2. reklama Kaune ne mažiau kaip 5 ekranuose;
13.3. reklama Klaipėdoje ne mažiau kaip 2 ekranuose;
13.4. reklama Šiauliuose ne mažiau kaip 1 ekrane;
13.5. reklama Panevėžyje ne mažiau kaip 2 ekranuose;
13.6. reklama Alytuje ne mažiau kaip 1 ekrane;
13.7. reklama Marijampolėje ne mažiau kaip 1 ekrane.
14. Transliuojama kintamo vaizdo 10 s. trukmės klipai ne rečiau kaip 30 kartų per 1 val., savivaldybių išduotuose leidimuose ar reklamos operatorių nustatytomis darbo valandomis.
15. Lauko ekranų vietos ir jų veikimo laikas suderinamas su Perkančiąja organizacija.
16. Perkančioji organizacija vaizdo klipą (dinaminio/kintamo tipo reklamą) tiekėjui perduoda pagal suderintą grafiką.

V. KETVIRTOJI PIRKIMO DALIS
REKLAMOS TRANSLIAVIMO EKRANUOSE PRIE KASŲ PASLAUGOS
17. Perkančioji organizacija perka reklamos transliavimo ne mažiau kaip 35 prekybos vietų Lietuvoje ekranuose prie kasų paslaugas.
18. Tiekėjas turi užtikrinti 10 s. trukmės vaizdo klipo ne rečiau kaip kas 4 minutes prekybos centrų darbo laiku transliavimą.
19. Ekranų prie kasų vietos suderinamos su Perkančiąja organizacija.
20. Vaizdo klipą (dinaminės / kintamo vaizdo reklamos), reikalingą transliacijai ekranuose prie kasų, tiekėjui pateikia Perkančioji organizacija pagal suderintą grafiką.

